GiliGold/VAD_KnessetCorpus huggingface dataset:
יצחק כהן: מה עם השיניים?
<חגי דרור: - - לקראת הרפורמה בבריאות הנפש, המעבר לבניינים החדשים של משרד הבריאות שחלק מהיזמים והקבלנים עדיין לא קיבלו את הסכומים והמשרד התחייב על הכסף, מחשוב, פרויקטים - - -
ניסן סלומינסקי: מי בעד לאשר את הסעיף?
עיסאווי פריג': תן לנו רק לעבור ולקרוא את הסעיפים.
משה גפני: זה ליצמן עשה.
ניסן סלומינסקי: לכן אנחנו בעד.
משה גפני: אז אנחנו בעד.
עיסאווי פריג': מה זה רזרבה?
ניסן סלומינסקי: עיסאווי, אנחנו כבר בהצבעה, אי-אפשר לדבר.
עיסאווי פריג': בסדר, אבל מה זה רזרבה 40 מיליון?
עיסאווי פריג': מה, אפשר לדעת?
קארין אלהרר: די, באמת, עיסאווי, די, כבר צהריים.
עיסאווי פריג': אם כבר יושבים, שנבין לפחות.
<חגי דרור: אסביר מה זה.
<חגי דרור: למען האמת חשבנו שהפנייה הבאה תעבור לפני פניית העודפים, עד כדי כך היינו סקפטיים לגבי העודפים, ולכן - -
יצחק כהן: עיסאווי, בשלוש סוגרים את המזנון.
<חגי דרור: - - הסכמנו עם משרד האוצר על איזושהי הקדמה של 40 מיליון שקל בפנייה שתגיע לפה כנראה רק בעוד כחודש, ואמרנו שמתוך העודפים נחזיר את ה-40 מיליון כדי לאפשר למשרד לעבוד.
עיסאווי פריג': זה המחויבות.
משה גפני: חשבתם שההעברות יגיעו לפני העודפים?
<חגי דרור: כן.
<חגי דרור: מניסיון העבר העודפים מגיעים מאוד מאוחר.
יצחק כהן: במרס.
<חגי דרור: החשב התעקש שתהיה איזושהי פנייה שתוגש לוועדת הכספים כדי שהוא יוכל לאשר על בסיסה את ההוצאות השוטפות של המשרד, אז בנינו בהסכמה בין החשב, אגף התקציבים ומשרד הבריאות פנייה שבה יש 40 מיליון שקל הקדמה של הסכומים.
עיסאווי פריג': אני, אדוני, out, אני מרגיש את עצמי ליצן יושב כאן.
משה גפני: לא ליצן, אתה אומר דברים רציניים – זאת השיטה.
עיסאווי פריג': לשמוע את הדברים האלו מול זה, אתם עושים מאתנו מסחרה.
משה גפני: עיסאווי, זאת השיטה, זה לא הם עושים את זה, זו השיטה.
סתיו שפיר: מר גפני, למה אתה משתף פעולה עם השיטה?
משה גפני: אמרתי את זה גם כשהייתי יושב-ראש הוועדה, אני נגד.
משה גפני: רציתי לשנות בחוק, הייתה לי מלחמה, נכשלתי.
סתיו שפיר: יש לנו הזדמנות עכשיו לשנות את זה בחוק, אם אנחנו - - -
ניסן סלומינסקי: מי בעד לאשר את 24?
משה גפני: מאה אחוז, אני אתכם לגמרי.
סתיו שפיר: מה זה אתכם?
סתיו שפיר: עכשיו, עכשיו.
ניסן סלומינסקי: בקשה מספר 24-002 לשנת תקציב 2013 נתקבלה.
סתיו שפיר: איפה כל הדבר הזה?
סתיו שפיר: אבל זו לא השאלה, עדיין לא קיבלנו תשובה - -
קארין אלהרר: זו כן השאלה.
סתיו שפיר: - - מיושב-ראש הוועדה על זה שלקראת הפעם הבאה שבה כן יהיו העברות תקציביות יהיו תקנות נורמליות.
קארין אלהרר: אני בדיוק עומדת מאחורי מה שאמרתי אתמול גם להיום.
סתיו שפיר: אז תצטרפי אלי בבקשה מניסן - -
קארין אלהרר: לא, סתיו, אסביר לך גם למה.
סתיו שפיר: - - שלקראת הפעם הבאה יוגדרו התקנות עכשיו, שנשמע אותן ונוכל לדעת שאנחנו לא מגיעים לעוד ישיבה שבה אנחנו יושבים בה כמו סטטיסטים.
קארין אלהרר: סתיו, אסביר לך גם למה – כי המשרדים התחייבו לכספים האלה, אם לא נשנה - - -
סתיו שפיר: זה לא משנה, את הדבר הזה כולנו מבינים, כולם מבינים את זה.
סתיו שפיר: אני מדברת אתך על הפעם הבאה.
ניסן סלומינסקי: אתן מדברות על שני דברים נפרדים, היא מדברת על משהו אחר, תאמיני לי.
ניסן סלומינסקי: בבקשה, תסביר.
קארין אלהרר: אנחנו לא מדברות על שני דברים נפרדים.
<שלמה פשקוס: הפנייה בסעיף 38, תמיכות בענפי המשק, העברת עודפים מחויבים משנת 2012 לשנת 2013 בסך של 306 מיליון שקלים, אז את הרכיבים המרכזיים - - -
ניסן סלומינסקי: רגע, נו, זה חשוב.
<שלמה פשקוס: הרכיבים המרכזיים זה פעילות לשכת המדען הראשי במשרד הכלכלה, פעילות של מרכז ההשקעות בחוק לעידוד השקעות הון מענקים במסגרת חוק עידוד השקעות הון, מענקים לעסקים קטנים ובינוניים וקידום יצוא סחר חוץ - - -
עיסאווי פריג': מה זה עידוד המגזר העסקי שזה הסכום בעצם?
<שלמה פשקוס: זה מענקים על-פי חוק עידוד השקעות הון - - -
עיסאווי פריג': למה לא מתחת לסעיף "השקעות הון"?
עיסאווי פריג': למה קראת לו "מגזר עסקי"?
<שלמה פשקוס: עידוד המגזר העסקי זה מה שנקרא "תחום", מתחתיו "החוק לעידוד השקעות הון" זו תוכנית.
ניסן סלומינסקי: תראה לפי המספרים.
משה גפני: עיסאווי, ניסיתי בחוק שכאשר הוא מביא עודף או שהוא מביא העברה ירד לפרט הזה שעליו הוא מדבר, לא לתוכנית הכללית, שבתוכנית הכללית אתה לא יודע לאיזה סעיף זה עובר.
משה גפני: ניסיתי, האוצר לא נתן.
ניסן סלומינסקי: לא זה מה שהוא שואל.
ניסן סלומינסקי: עיסאווי, רק תדע להבחין – תראה לפי המספרים.
משה גפני: למה זה מופיע תחת ל"עידוד המגזר העסקי".
עיסאווי פריג': אני רואה ארבע ספרות, שתיים ושש, אני מבין.
ניסן סלומינסקי: יופי, אז זה בסדר.
עיסאווי פריג': התקציב פי שלושה, הספקתי להבין.
משה גפני: ביקשתי שזה יהיה בשמונה ספרות.
משה גפני: באמת, עשינו אז בחוק.
משה גפני: טמיר, אתה זוכר?
<טמיר כהן: זוכר, תאמין לי.
ניסן סלומינסקי: מי בעד לאשר את הסעיף הזה?
ניסן סלומינסקי: בקשה מספר 38-001 לשנת תקציב 2013 נתקבלה.
ניסן סלומינסקי: 54-004.
משה גפני: אולי באמת ניסן ילך לשמונה ספרות?
משה גפני: תלך באמת לשמונה ספרות.
משה גפני: תאמין לי, זו תהיה מהפכה ממש.
יצחק כהן: רשויות פיקוח.
ניסן סלומינסקי: עד הישיבה הבאה תחשוב אם אתה רוצה את זה או לא.
עיסאווי פריג': נדחה את הדיון לישיבה שבוע הבא.
ניסן סלומינסקי: לא, לא חשוב, לא עכשיו, לא עכשיו.
משה גפני: א', אני רוצה - - -
יצחק כהן: די, מוישה, מנחה, מנחה.
משה גפני: אה, כן, מנחה, מנחה.
ניסן סלומינסקי: בבקשה, מי רשות הגבלים עסקיים?
<דוד שטינמץ: אסביר את זה.
<דוד שטינמץ: מדובר פה - - -
עיסאווי פריג': מה תפקידך?
עיסאווי פריג': מה שמך, בבקשה?
ניסן סלומינסקי: הוא ותיק יותר מכולנו.
משה גפני: תשמע, אם היית בוועדת הכספים - - -
עיסאווי פריג': החדש שואל את הוותיק.
ניסן סלומינסקי: ההפך, אני רק משבח אותו.
משה גפני: אבל שתדע שהוא חלק מוועדת הכספים.
עיסאווי פריג': לחיוב.
משה גפני: לחיוב.
ניסן סלומינסקי: ודאי, רק לחיוב.
עיסאווי פריג': משלנו.
ניסן סלומינסקי: לא רק לחיוב, אפילו עם חיוך.
יצחק כהן: יש עוד ארבעה עמודים.
ניסן סלומינסקי: איזה ארבעה?
ניסן סלומינסקי: יש עוד חוברת, דקה אומנם.
ניסן סלומינסקי: נו, רוץ.
קארין אלהרר: חוברת דקה ממש, זה הכול שם כפול ארבע.
<דוד שטינמץ: מדובר פה בעודפים משנת 2012 ל-2013 לתפעול הכללי של הרשות להגבלים עסקיים ושל הרשות להגנת הצרכן.
עיסאווי פריג': אבל "המועצה הישראלית לצרכנות" בכתה שקיצצו לה בכסף.
<קריאה: אבל זה לפני, זה מ-2012.
ניסן סלומינסקי: הוא בא לומר שבתקציב של 2013 קיצצו, אבל זה 2012.
עיסאווי פריג': קיצצו.
עיסאווי פריג': הוא לא ניצל את זה.
ניסן סלומינסקי: הוא לא אמר שלא ניצל.
<דוד שטינמץ: רגע, קודם כול מדובר פה בעודפים שזה התחייבויות.
עיסאווי פריג': כן, אני יודע.
<דוד שטינמץ: לגבי המועצה לצרכנות, הקיצוץ הוא קיצוץ רוחבי, כמו שיש לכל המשרדים, אבל מעבר לקיצוץ דאגנו לתת להם בשלוש שנים האחרונות עוד 6 מיליון שקל אקסטרה, זה הסיכום שלנו עם האוצר בנוסף למה שקיים בזה.
יצחק כהן: וב-13' מה?
ניסן סלומינסקי: דיון חדש.
<דוד שטינמץ: עד 2013, מ-2014 זה בדיון.
משה גפני: כמה קיצצתם?
<דוד שטינמץ: הקיצוץ הוא קיצוץ רוחבי - - -
ניסן סלומינסקי: חבר'ה, זה לא שייך, נו.
עיסאווי פריג': אני לא מבין, ניסן, למה אתה מלחיץ, שנבין.
עיסאווי פריג': בסופו של דבר הכול יעבור.
ניסן סלומינסקי: לא, אבל אתה לא יודע כמה סעיפים יש לנו עוד לדון.
עיסאווי פריג': לא נורא, אנחנו אתך עד הבוקר.
עיסאווי פריג': מה, התנסינו בזה.
ניסן סלומינסקי: אתה, תראה כמה יישארו פה.
יצחק כהן: מה התקציב ב-13' ו-14' של "המועצה הישראלית לצרכנות"?
<דוד שטינמץ: התקציב ב-13', 14' – תקציב 2013 יעמוד על בערך 10 מיליון שקל.
יצחק כהן: וכמה הוא היה?
<דוד שטינמץ: בבסיס יש רק 4 מיליון.
יצחק כהן: כמה הוא היה על שינוייו ב-12'?
<דוד שטינמץ: על שינוייו ב-12' הוא היה 14 מיליון, מתוכם 4 מיליון שקל עודפים שעוברים מכל שנה, אותו תקציב שהיה להם כמו שנה שעברה, רק - - -
משה גפני: כמה יש בתקציב של 2014 למועצה לצרכנות?
<דוד שטינמץ: בינתיים ב-2014 למועצה לצרכנות יש את ה-4 מיליון שקל שיש בבסיס התקציב.
משה גפני: זאת אומרת, 10 מיליון קיצוץ.
<דוד שטינמץ: לא, היה 10 מיליון, 6 מיליון שאנחנו נותנים להם - - -
משה גפני: היה 14 ב-2012.
<דוד שטינמץ: אבל ב-2014 היה 4 מיליון - - -
<דוד שטינמץ: 4 מיליון שקל היו עודפים בשנת 2011.
<דוד שטינמץ: התקציב היה כ-10 מיליון שקל שיש להם - - -
ניסן סלומינסקי: מתוך זה 6 מיליון שהוסיפו.
<דוד שטינמץ: לגבי 2014 אין עוד סיכום עם המועצה, אז יש בינתיים את מה שיש בבסיס התקציב שהוא בערך 4-4.5 מיליון שקל.
משה גפני: אני נגד הקיצוץ.
ניסן סלומינסקי: זה לא קיצוץ.
משה גפני: לא, למעשה מקצצים למועצה לצרכנות 6 מיליון שקל.
יצחק כהן: מחקו אותה לגמרי, מה אתה מדבר.
עיסאווי פריג': איציק, אתה על תקן מקשיב היום, אני מבקש, זה הכול אתה.
יצחק כהן: ח'ליהא פי אל-ניילון, עיסאווי.
עיסאווי פריג': ח'ליהא פי אל-ניילון.
ניסן סלומינסקי: בקשה מספר 54-004 לשנת תקציב 2013 נתקבלה.
ניסן סלומינסקי: 67 – משרד הבריאות, קדימה.
<חגי דרור: זה תקציב הפיתוח של משרד הבריאות, בעצם בינוי, בעיקרו לבינוי של מחלקות בבתי-חולים גם פסיכיאטריים, גם כלליים: ברזילי, נהרייה, פורייה.
משה גפני: ממתי התוכנית הזאת?
<חגי דרור: זה תוכניות רב-שנתיות.
<חגי דרור: הסיבה שפה יש חידוש עודפים משמעותי זה בגלל שהתוכניות הן רב-שנתיות, קצב הביצוע משתנה, בהתאם לאבני הדרך משלמים.
משה גפני: מי הכין את התוכנית הזאת?
יצחק כהן: כמה יש פה לברזילי?
יצחק כהן: אתה יכול להגיד לי?
<חגי דרור: זה מופיע בסעיף של ברזילי, אין לי מולי את המספרים.
יצחק כהן: תברר לי, אני רוצה לדעת.
<חגי דרור: נדמה לי שכ-30 מיליון, אבל אני יכול לתת לך - - -
יצחק כהן: מה-30 מיליון, אמור להיות 60 מיליון.
<חגי דרור: בעודפים.
<חגי דרור: אתה מדבר על 60 מיליון חדשים שאמורים להתווסף לברזילי, פה זה עודפים של 2012.
ניסן סלומינסקי: זה עודפים של 2012.
יצחק כהן: והתוספת 60 תהיה.
<חגי דרור: אמורה להיות בהסכם בין המשרדים וחלק מתקציב המדינה.
ניסן סלומינסקי: אם יתקדמו בבנייה.
משה גפני: זו התוכנית של ליצמן.
קארין אלהרר: איזה סט שיקולים מרגש.
ניסן סלומינסקי: בקשה מספר 67-001 לשנת תקציב 2013 נתקבלה.
יצחק כהן: עיסאווי, "ח'ליהא פי אל-ניילון", אחוי.
עיסאווי פריג': אני נמנע בניילון הזה העטוף.
משה גפני: תגידי, את רוצה להירדם מרוב שעמום?
משה גפני: לפחות משהו - - -
אראל מרגלית: לייצר עניין.
קארין אלהרר: זה ציני, זה לא - - -
ניסן סלומינסקי: 76 – תעשייה.
<דוד שטינמץ: מדובר בתקציב הפיתוח של המשרד, פיתוח אזורי תעשייה ברחבי הארץ, פיתוח קרקע, תשתיות, מים כבישים - - -
עיסאווי פריג': למשל?
עיסאווי פריג': איזה אזורי תעשייה?
ניסן סלומינסקי: טייבה תוריד, טייבה זה לא, מה?
<דוד שטינמץ: מהצפון ועד הדרום, זה פיתוח אזורי תעשייה, זה תשלום שאנחנו נותנים - - -
משה גפני: נשמע בסדר.
ניסן סלומינסקי: נשמע טוב.
עיסאווי פריג': נשמע מעניין.
משה גפני: בקשה מספר 76-001 לשנת תקציב 2013 נתקבלה.
ניסן סלומינסקי: הלאה, 08.
<דורון סמיש: פנייה תקציבית זו נועדה להעביר את העודפים המחויבים של סעיף 08 שכולל את משרד המשפטים, את הנהלת בתי-המשפט, את בתי-הדין הרבניים ואת רשות האכיפה והגבייה משנת 2012 לשימוש בשנת 2013.
ניסן סלומינסקי: בתי-הדין הרבניים, מה זה?
ניסן סלומינסקי: כמה התקציב שעובר?
<דורון סמיש: התקציב שעובר כ-400 מיליון, 420 מיליון מתוך תקציב של 2.5 מיליארד.
ניסן סלומינסקי: לא אפתח את זה, יש לי כאן הרבה מה להגיד, אבל זה בסדר.
עיסאווי פריג': לא, תגיד שנבין, יכול להיות - - -
סתיו שפיר: תגיד, תגיד את זה.
ניסן סלומינסקי: זה בתי-הדין הרבניים, מה אתה - - -
משה גפני: עשינו דיון על העניין הזה, היה פה דיון מפורט, מתברר שבתי-הדין הרבניים בשום פרופורציה, בשום תחום, גם לא בכוח אדם, גם לא במבנים, גם לא בסנגוריה, בכל הדברים מקופח באופן הכי חמור.
ניסן סלומינסקי: לכן אני רוצה להגיד, בבושה הכי גדולה להיכנס לבית-דין רבני זה כאילו – לא רוצה להגיד, כאילו להיכנס לאורווה – אבל זה משהו מזעזע.
משה גפני: המעלה הגדולה שאמרנו - - -
ניסן סלומינסקי: לא היה אפילו מחשוב.
ניסן סלומינסקי: אתה זוכר אז עם טומי לפיד שהיה, דרשנו, הקציבו כל שנה 5 מיליון למחשוב אפילו.
ניסן סלומינסקי: הבושה היא גדולה, ובעזרת השם עכשיו עם ציפי לבני ודאי שזה יטופל.
ניסן סלומינסקי: איפה אלעזר?
משה גפני: אפליה על פניו, באמת.
משה גפני: זה לא בצחוק.
עיסאווי פריג': אבל, ניסן, מה שמעניין בסעיף הזה, רשות האכיפה והגבייה 95 מיליון, איך?
<דורון סמיש: רשות האכיפה והגבייה הוא גוף שהוקם רק בשנת 2009 והוא גוף בהקמה, משרדים בהקמה, יש להם הרבה פעמים הרבה עודפים בגלל זה.
<דורון סמיש: רוב העודפים שם מועברים למערכת מחשוב "כלים שלובים" שעומלים על פיתוחה כבר כשנתיים וצפויה לעלות השנה, ולכן הדברים חויבו בשנת 2012 ויבוצעו בשנת 2013.
עיסאווי פריג': זה חד-פעמי, יעני, לא בכל עודף - - -
<דורון סמיש: כל שנה העודפים יורדים בגלל שזה גוף בהתהוות.
ניסן סלומינסקי: רבותי, מי בעד לאשר?
ניסן סלומינסקי: בקשה מספר 08-001 לשנת תקציב 2013 נתקבלה.
ניסן סלומינסקי: 19 – משרד המדע, וואו.
<דודי קופל: לא, זה משרד התרבות והספורט, הם רשומים עדיין תחת אותו סעיף.
ניסן סלומינסקי: אה, זה התרבות והספורט, זה החלק שהופרד.
עיסאווי פריג': יש להם מיליון, כסף קטן.
<דודי קופל: עיקר העודפים הם בתקציב התמיכות של מינהל התרבות.
<דודי קופל: מינהל התרבות תומך בגופי תרבות בכמעט 800 מיליון שקל בשנה לפי תבחינים, לפי סעיף 3א לחוק יסודות התקציב.
<דודי קופל: חלק מהתמיכות לא מועברות בסוף שנה אלא נגררות לשנה שלאחר מכן היות ועל הגופים לעמוד בתבחינים מאוד רבים, שיעור הנהלה וכלליות נמוך מתוך סך ההוצאות: - -
ניסן סלומינסקי: משה, פה היינו צריכים לדבר, מינהל תרבות, כל התבחינים שלהם.
<דודי קופל: - - מכירת כרטיסים, איכות אומנותית – עד שבודקים את כל התבחינים לעתים חלק מהסכומים גולשים לשנה שלאחר מכן, זה הסכום שפה.
ניסן סלומינסקי: השם ישמור, אף גוף נורמלי לא יכול להיכנס לשם.
<דודי קופל: בתקציב הספורט גם מדובר על תמיכות, אבל בעיקר על תמיכה בהקמת - - -
ניסן סלומינסקי: אחרי כל ההפסדים יש עוד תמיכות?
ניסן סלומינסקי: אה, ניצחו את הולנד.
<דודי קופל: אין פה כדורגל.
ניסן סלומינסקי: אבל גם כדורסל, שלושה הפסדים, מה?
<דודי קופל: גם אין פה, כמעט ואין דברים כאלה.
<דודי קופל: רוב התקציב שמועבר כעודף זה בינוי אולמות ומגרשי ספורט שכמובן באופן טבעי מדובר בתקציב פיתוח שלוקח יותר משנה אחת.
משה גפני: מה זה ההפסדים שאתה מדבר עליהם?
ניסן סלומינסקי: היה קידוש השם.
עיסאווי פריג': נבחרת הכדורסל קיבלה כאפה ונסעה, כל הבלגן והשחיתות והאיגוד, כל העולם, גם הנבחרת על הדרך.
<דודי קופל: נסענו לגרמניה.
משה גפני: הפסידה?
משה גפני: אז על זה עכשיו מעבירים להם כסף מ-2012?
<דודי קופל: אין פה כדורסל וכדורגל.
ניסן סלומינסקי: מוישה, לא, זה כבר עובר.
ניסן סלומינסקי: זה במחויבות כבר כמה שנים שעוברים ההפסדים, שאנחנו כל שנה מפסידים.
עיסאווי פריג': היום יש את רוסיה – בגלל שאין לנו סיכוי ננצח שלוש אפס.
ניסן סלומינסקי: אבל מה זה יעזור כבר אחרי כל ההפסדים.
ניסן סלומינסקי: בקשה מספר 19-002 לשנת תקציב 2013 נתקבלה.
ניסן סלומינסקי: 29-001 – משרד הבינוי, וואו.
<דודי קופל: משרד הבינוי והשיכון – מדובר בתקציב הרגיל של המשרד, תקציב האמרכלות ותקציב שיקום שכונות חברתי.
<דודי קופל: עיקר העודפים המועברים הינם בגין חידוש תשתיות במשרד.
<דודי קופל: המשרד עשה עבודות בינוי משמעותיות שנה שעברה, ובגין שיקום שכונות חברתי שקצב הביצוע בו איטי יחסית, מדובר על תוכניות רב-שנתיות למגזר האתיופי, למגזר הבדואי בצפון ולמגזר הדרוזי.
עיסאווי פריג': מה זה?
<דודי קופל: שיקום שכונות חברתי.
עיסאווי פריג': אה, לא המגזר הערבי.
אלעזר שטרן: לא, רק לבדואים.
<דודי קופל: בדואי בצפון ודרוזי.
ניסן סלומינסקי: בקשה מספר 29-001 לשנת תקציב 2013 נתקבלה.
אלעזר שטרן: מה זה מגזר בדואי בצפון?
עיסאווי פריג': תראה, בשביל - - -
אלעזר שטרן: לא שאלתי אותך.
עיסאווי פריג': אני חייב להגיד משהו לפני שהוא עונה.
עיסאווי פריג': קורה מצב מרוב שהוא מוזר, תיאטרון ומצחיק - - -
אלעזר שטרן: ידעתי מה תסביר.
אלעזר שטרן: זה הולך לפי מי שמשרת את החברה שהוא חי בה.
ניסן סלומינסקי: תדע שכשההצבעה בכנסת תהיה ביומטרית, אז יכול להיות שהמספרים יצטמצמו קצת במגזר.
ניסן סלומינסקי: על 42 הצבענו, זה אושר.
ניסן סלומינסקי: 70-001.
<דודי קופל: מדובר בתקציב הפיתוח של משרד הבינוי והשיכון, פה מדובר בעודפים מאוד משמעותיים.
<דודי קופל: אתם יכולים לראות - -
עיסאווי פריג': 2 מיליארד.
<דודי קופל: 2 מיליארד.
<דודי קופל: - - ש-1.5 מיליארד מתוך ה-2 מיליארד, הבנייה החדשה – מדובר בכספים שנגבים כאשר משרד הבינוי והשיכון משווק קרקעות לבנייה, הוא גובה בעת השיווק את מלוא עלויות הפיתוח ואילו הפיתוח עצמו מתפרס על פני כארבע שנים, היות שחלקו נעשה טרם שהקבלנים בונים את הבניינים וחלקו הגדול נעשה לאחר מכן.
<דודי קופל: אתה לא בונה גינה לפני שהקבלן יצא מהשטח ואחרי שהוא בנה את הבניין, לכן קצב הביצוע של הכסף הוא יחסית ארוך, הוא נפרס על פני הרבה שנים.
<דודי קופל: היות ומשרד הבינוי והשיכון האיץ מאוד בשנתיים האחרונות את קצב השיווק, אז כספים רבים נכנסו, קצב היציאה העתידי שלהם הוא על פני מספר שנים, ולכן נצבר עודף די משמעותי.
<דודי קופל: יתר העודפים הינם - - -
אלעזר שטרן: אני רוצה רק לחדד את השאלה ששאלנו קודם, שאלה קצרה בשבילו.
אלעזר שטרן: כל מה שאתם אומרים, כל פעם אנחנו מזכירים את זה מחדש, זה בכל מקרה פרויקטים שהתחילו.
<דודי קופל: ודאי.
קארין אלהרר: אין שום דבר חדש.
ניסן סלומינסקי: זה כסף שאספו, לקחו כבר, לא רק שהתחיל, את הכסף כבר לקחו.
אלעזר שטרן: שאלתי אם הפרויקטים התחילו – זו התחייבות וזו תוכנית שאושרה, זה הכול אני יודע – שאלתי אם זה פרויקטים שהתחילו.
<דודי קופל: כן, פה ספציפית אני יכול להגיד לך, מדובר על היישוב חריש שעבודות הפיתוח בו התחילו: על בית-שמש, על אופקים, על נתיבות, כל הפרויקטים כבר פרויקטים שהתחילו.
עיסאווי פריג': מה זה "משק סגור"?
<דודי קופל: זה בדיוק מה שהסברתי, אגיד עוד פעם.
<דודי קופל: "משק סגור" הכוונה - - -
ניסן סלומינסקי: אתה גובה כסף בשביל לעשות את הפיתוח אתו.
<דודי קופל: בדיוק, זה מלוא ההכנסות ומלוא ההוצאות בשיטה של משק סגור, הכוונה שכל ההכנסות מתקבלות וזה גם מקבלנים, וזה מממן את הוצאות הפיתוח שלהם.
ניסן סלומינסקי: גובים כסף עבור הקמת מסגד, עיסאווי, ואחרי שהשכונה נגמרת יש כסף לבנות מסגד, כי הרי אנשים לא יתנו כסף.
<דודי קופל: מערכות ביוב, מערכות כבישים, הכול ממומן על-ידי גבייה בעת שיווק הקרקע.
עיסאווי פריג': מה זה "אבטחת מזרח ירושלים"?
ניסן סלומינסקי: מי בעד לאשר את התקנה?
עיסאווי פריג': שנייה, תן שנבין.
אלעזר שטרן: לא שמעת מה הוא אמר לך?
אלעזר שטרן: בבניית בית-הכנסת התושבים משתתפים.
עיסאווי פריג': "אבטחת מזרח ירושלים", מה, יש בית במזרח ירושלים שעולה לנו 4 מיליון שקל?
ניסן סלומינסקי: לא, אבטחה במזרח ירושלים, כנראה בהסכמים שקיימים זה עובר דרך משרד השיכון, ואני מניח שהשנה ב-2013, נדמה לי אם אני לא טועה, זה כבר חוזר חזרה למשטרה.
אלעזר שטרן: צודק, עיסאווי, שאלה מצוינת, באמת.
עיסאווי פריג': 50 מיליון אבטחה, שאני אבין, מה.
עיסאווי פריג': למה אתם אומרים לי את זה?
עיסאווי פריג': 60 מיליון "אבטחת מזרח ירושלים".
אלעזר שטרן: באמת, אני אומר לך דוגרי, השאלה שלך מצוינת.
ניסן סלומינסקי: עיסאווי, מי שייתן לך תשובה למה זה נעשה זה אריק שרון, אתה מוזמן לפנות אליו, שם זה התחיל, ואני מניח שעכשיו אני חושב שעומדים להחזיר את זה בחזרה למשטרת ישראל שתעשה את זה.
משה גפני: כמה זמן יש לך עוד?
ניסן סלומינסקי: זהו, לא יודע, כמה שנעשה את זה יותר מהר, תלוי.
אלעזר שטרן: זו שאלה טובה, אז הוא היה שר השיכון.
עיסאווי פריג': למה זה נמשך?
אלעזר שטרן: אבל כרגע אתה לא יכול לעשות עם זה כלום.
עיסאווי פריג': יש משבר של דיור ו-2 מיליארד לא בוצעו?
ניסן סלומינסקי: עיסאווי, צריכים להשלים מניין למנחה, אתה יכול ללכת עם גפני?
עיסאווי פריג': גפני, לצאת?
ניסן סלומינסקי: קח אותו, כן.
ניסן סלומינסקי: קח אותו למניין, הוא צריך להשלים מניין.
משה גפני: לא, אני לא צריך שום דבר.
עיסאווי פריג': אבל שזהבה גלאון לא תדע, כי היא ביקשה שאני אהיה כל הדיון.
ניסן סלומינסקי: אבל היא לא ביקשה שתדבר, היא אמרה רק בתקנה הראשונה תדבר, לא כל הזמן.
עיסאווי פריג': לא, היה - - - אז זה מה - - -
ניסן סלומינסקי: ההפך, אצלצל אליה.
אלעזר שטרן: אם היא הייתה יודעת שיש לך אפשרות להשלים מניין - - -
ניסן סלומינסקי: אצלצל אליה.
ניסן סלומינסקי: היא דיברה רק על התקנה הראשונה, זהו, לא יותר.
ניסן סלומינסקי: צריך לדבר, אבל על הראשון, לא כל הזמן.
ניסן סלומינסקי: בקשה מספר 70-001 לשנת תקציב 2013 נתקבלה.
ניסן סלומינסקי: 12-001.
<דורון סמיש: פנייה תקציבית זו נועדה להעביר את העודפים המחויבים של מינהלת הגמלאות במשרד האוצר, שזה הגוף שאחראי על התשלומים לגמלאים בפנסיה תקציבית משנת 2012 לשנת 2013.
עיסאווי פריג': אוכלים לנו את הכסף?
אלעזר שטרן: אני גם יכול ללכת למנחה?
אלעזר שטרן: הבית היהודי אמר לי לא ללכת למנחה?
אלעזר שטרן: איזה דבר זה?
ניסן סלומינסקי: אתה לא רוצה, לא יצרפו אותך למניין עכשיו.
ניסן סלומינסקי: עזוב, מה אתה צריך?
ניסן סלומינסקי: בקשה מספר 12-001 לשנת תקציב 2013 נתקבלה.
ניסן סלומינסקי: 04-007 – משרד ראש הממשלה, הרבנות הראשית, וואו, איפה רב מוישה?
ניסן סלומינסקי: הלך, בדיוק - - -
<דודי קופל: מדובר בשלושה משרדים שמתוקצבים תחת סעיף 04, אבל זה לא משרד ראש הממשלה, אחד זה הרבנות, מדובר ב-5 מיליון שקלים, זה שארית הסכומים שלא בוצעו בסוף השנה.
<דודי קופל: המשרד השני זה המשרד לשירותי דת, מדובר ב-182 מיליון שקלים.
אלעזר שטרן: מה מחיר הפרת החוזה שם?
<דודי קופל: זו לא הפרת חוזה, זה שארית.
אלעזר שטרן: הפרת התחייבות, כי אנחנו לא רוצים לאשר את זה.
<דודי קופל: שאלה – אני לא יודע לענות עליה.
עיסאווי פריג': אתה תשב בספסלים שלנו, אז תיזהר.
ניסן סלומינסקי: רגע, מה באמת בשירותי דת?
<דודי קופל: 182 מיליון שקלים שזה סכום משמעותי יותר.
<דודי קופל: המשרד לשירותי דת תומך בהקמת מבני דת, תומך ברשויות מקומיות ובמועצות דתיות.
אלעזר שטרן: איזה?
אלעזר שטרן: רק זה מה שהוא עושה?
<דודי קופל: כל סכום שהוא שם הוא מול התקדמות בקצב הביצוע, היות ולפעמים קצב הביצוע איטי, אז גם הכספים מתגלגלים משנה לשנה.
ניסן סלומינסקי: זה מקוואות, בתי-כנסת, דברים כאלה?
<דודי קופל: מקוואות ובתי-כנסת, בדיוק שני הדברים האלה.
<דודי קופל: ומשרד לנגב וגליל, מדובר בפעולות פיתוח בנגב ובגליל: פרויקט כיתות חדשות - - -
זבולון כלפה: במשרד לשירותי דת איך יכול להיות סכום כזה?
זבולון כלפה: התקציב השנתי שלהם לפיתוח מבני דת אולי 25 מיליון.
אלעזר שטרן: הוא אומר לך, זה מכמה שנים, זה יכול להיות מכמה שנים דוגרי.
<דודי קופל: תקציב הבסיס השנה הוא קצת יותר מ-25, הוא 30 ומשהו, אבל היו שנים שהוא היה יותר וזה פשוט קצב ביצוע איטי.
אלעזר שטרן: הנה, זה מתגלגל לך.
<דודי קופל: היה ב-2011 כמעט 100 מיליון שקלים לדעתי בגמר השנה.
ניסן סלומינסקי: זבולון, כשהיינו שלושה חברי כנסת היינו בכל התחומים יותר ממה שיש לנו כשאנחנו 12.
אלעזר שטרן: תשמע לי משהו, זבולון, בוא אסביר לך איך זה היה ככה - - -
זבולון כלפה: התחלקת עם האחרים, חביבי.
ניסן סלומינסקי: לא התחלקתי, אני לא יודע מי עשה את זה, אבל - - -
זבולון כלפה: יש עוד אחים במשפחה, לא?
זבולון כלפה: ככה אמרו.
אלעזר שטרן: תן לי, אסביר לך, זבולון, תשמע עכשיו, רוצה לשמוע?
עיסאווי פריג': אבל איפה איציק כהן סגן שר האוצר?
זבולון כלפה: הלך להתפלל עכשיו.
אלעזר שטרן: החליטו לתת 200 מיליון שקל למקוואות, אז באו לשר השיכון שאז הוא היה במקום אחר, ואמרו לו: 200, הוא אמר: לא, אני רוצה את זה רק להתנחלויות, אז אמרו לו: אי-אפשר, אנחנו משרד השיכון צריכים לתת לכולם, אז הוא חשב, חשב, אמר: אוקיי, אז מאלה שמעל 200 מטר גובה.
אלעזר שטרן: תשמע לי מה אני אומר, לא סתם, תשמע.
אלעזר שטרן: הוא אמר: רק מעל 200 מטר גובה.
אלעזר שטרן: "בינג", מסתדר הכול, עכשיו זה לוקח זמן, בסוף אין הרבה יישובים מעל 200 מטר גובה שצריכים מקוואות.
ניסן סלומינסקי: אלעזר, אתה מדבר על שר השיכון הקודם?
אלעזר שטרן: לא, על שר השיכון הנוכחי.
ניסן סלומינסקי: אז זה לא קשור לעודפים.
ניסן סלומינסקי: זה משהו אחר, זה בשנה הבאה.
אלעזר שטרן: לא, הוא שאל איך נצבר כל כך הרבה כסף.
ניסן סלומינסקי: לא, תזכור את זה לשנה הבאה, תיתן את הנאום.
ניסן סלומינסקי: זה נצבר מ-2012, מהשר הקודם.
אלעזר שטרן: ניסן, אתה יודע שאני רק מחייך, לא צוחק.
ניסן סלומינסקי: כן, אבל צריכים לחשוב מה עשה השר הקודם.
אלעזר שטרן: לא, זה עשה שר החינוך - - -
ניסן סלומינסקי: לא, הוא לא יכול.
אלעזר שטרן: עזוב אותך, הוא היה יכול, לא הבנת שהיו פה מסחרות.
ניסן סלומינסקי: אבל הוא לא היה שר השיכון.
אלעזר שטרן: הוא היה חבר ועדת הכספים?
אלעזר שטרן: אוקיי, ככה הוא עשה.
ניסן סלומינסקי: בקשה מספר 04-007 לשנת תקציב 2013 נתקבלה.
ניסן סלומינסקי: 23-001 – משרד הרווחה.
<גיא הרמתי: הפנייה נועדה להעברת 485 מיליון ש"ח עודפי תקציב מחויבים משנת 2012 לשנת 2013, מדובר בכ-10% מתקציב המשרד.
<גיא הרמתי: עיקר ההוצאות לדוגמה: 36 מיליון באגף לטיפול באדם עם פיגור, 50 מיליון באגף שיקום שמטפל בנכים, 100 מיליון בשירות לילד ונוער שמעניק שירות חוץ ביתי לילדים, אלה הם עיקר ההוצאות.
ניסן סלומינסקי: להרים, להרים, אלעזר.
ניסן סלומינסקי: בקשה מספר 23-001 לשנת תקציב 2013 נתקבלה.
עיסאווי פריג': ניסן, שים לב, 10% מתקציב המשרד עודפים מחויבים, זה מאוד מעניין, זה נראה לך סביר?
<גיא הרמתי: דווקא במשרד הרווחה הסכום סביר לדעתי, בגלל שרוב ההוצאה היא עבור תשלומים חודשיים עבור חוסים במעונות.
<גיא הרמתי: כלומר, זה תשלום חודשי קבוע כאשר ההתקשרות עם המעון, עם העמותה שמפעילה, נניח מסגרת ל-50 נכים, ההתקשרות היא לא כל חודש בחודשו, למרות שהתשלום הוא סדיר כל חודש בחודשו עבור 50 נכים, לא חותמים על חוזה מחדש בכל חודש.
<גיא הרמתי: זאת אומרת, יש חוזים שנחתמים באוקטובר, יש חוזים שנחתמים בפברואר, הכול בהתאם לגוף שאתו מתקשרים.
אלעזר שטרן: גם עד שמקבלים את הכסף זה לוקח להם יותר זמן, אני אומר לך, אני מכיר.
ניסן סלומינסקי: רבותי, מי בעד לאשר את סעיף 30-001?
ניסן סלומינסקי: את הסעיף הבא 30 אישרנו כבר לרגל נסיעתה של – תעברו ל-43-001.
עיסאווי פריג': סיימת, לא?
ניסן סלומינסקי: זה המרכז למיפוי, למי זה שייך?
<דודי קופל: מדובר במרכז למיפוי ישראל, הוא גוף תחת משרד הבינוי והשיכון.
עיסאווי פריג': מה זה מיפוי?
עיסאווי פריג': של מה?
<דודי קופל: מיפוי הכוונה במדידות לצורכי רישום, לצורכי טאבו, היכן נמצא נכס, היכן נמצא מגרש מסוים, פעילות שמחויבת על מנת לקיים פעילות משקית תקינה בשוק הנדל"ן.
<דודי קופל: עיקר הפעולות זה חוזים ארוכי טווח בתחום המחשוב, בתחום המדידות, מדובר בפעילות שהיא גם במאפיינים של הפעילות פיתוח.
ניסן סלומינסקי: בקשה מספר 43-001 לשנת תקציב 2013 נתקבלה.
ניסן סלומינסקי: 04-005 – משרד ראש הממשלה ממש?
<קריאה: משרד ראש הממשלה.
ניסן סלומינסקי: אז זה מינהלת תנופה עדיין?
<דודי קופל: זה גם כולל את מינהלת תנופה.
<דודי קופל: הפנייה התקציבית נועדה להעברת עודפי תקציב משרד ראש הממשלה, מינהלת תנופה ומשרדים נוספים שנמצאים תחת סעיף 04 משנת התקציב 2012 לשנת התקציב 2013.
ניסן סלומינסקי: אצביע בעד, אבל שם זה באמת עודפים מחויבים, רק הם מחויבים כבר שמונה שנים ולא נותנים לאנשים, זו בושה.
עיסאווי פריג': הכוונה למינהלת תנופה, תנופה למה?
ניסן סלומינסקי: לשקם את אותם אלה שהרסו את ביתם ופינו אותם מאדמתם וכו', ועדיין הם משוקמים, עדיין חלקם עוד לא מצאו – מי בעד לאשר?
ניסן סלומינסקי: בקשה מספר 04-005 לשנת תקציב 2013 נתקבלה.
ניסן סלומינסקי: 04-006.
<קריאה: מדובר בעודפי נציבות שירות המדינה.
<קריאה: הבקשה נועדה להעברת עודפי תקציב של נציבות שירות המדינה משנת התקציב 2012 לשנת 2013.
ניסן סלומינסקי: בקשה מספר 04-006 לשנת תקציב 2013 נתקבלה.
ניסן סלומינסקי: רבותי, גמרנו חוברת אחת, עכשיו עוברים לחוברת השנייה, אומרים שפה יש לנו הקלות.
ניסן סלומינסקי: סעיף 26-001.
<שאול הויזלר: הפנייה נועדה להעברת עודפים של שנת 2012 לשנת 2013 של המשרד להגנת הסביבה והקרנות שבתחום אחריות המשרד.
<שאול הויזלר: עיקר הפנייה זה בעצם הקרנות של המשרד שעיקרם זה 582 מיליון של הקרן לשמירה על הניקיון, זה כספים של תל הטמנה שחוק שמירת הניקיון חל עליהם.